אביה מלכה

אביה מלכה (נולדה ב-3 במאי 1995) היא שדרנית רדיו, מנחת טלוויזיה, דוגמנית ושחקנית ישראלית.

ביוגרפיה
מלכה נולדה בעכו, שם התגוררה עד גיל שש ולאחר מכן עברה לרחובות. כיום מתגוררת בתל אביב-יפו.

את שירותה הצבאי עשתה בגלי צה"ל כמפיקה ומגישה בתחנת הרדיו גלגלצ. מלכה הגישה תוכניות מוזיקה בתחנה, בהן רצועת בוקר ואת התוכנית "שתיקת הכבישים". לאחר שחרורה חזרה לתחנה והגישה תוכנית ערב יומית. בסוף שנת 2019 החלה מלכה לבחור את השירים בתוכנית פעם בשבוע וב-19 במרץ 2020 עזבה את התחנה.

בשנים 2017–2019 גילמה את לילה ברזילי-אטלס בסדרה "כדברא" ששודרה בערוץ ניקלודיאון. מלכה מבצעת גם את שיר הנושא של הסדרה יחד עם דין גרבר ודנה לב. בשנה זו הצטרפה לתוכנית "הצינור" בערוץ עשר בהנחיית גיא לרר, כמגישת פינת סרטונים מהרשת. לאחר שעזב לרר את התוכנית, המשיכה מלכה להופיע בתוכנית לצדו של המנחה טל ברמן, מחליפו של לרר. בתחילת שנת 2019, עם מיזוג הערוצים עשר ורשת 13, עזבה מלכה את ההגשה בתוכנית. בנוסף החלה לדגמן עבור מותג התיקים kipling.

מלכה מדגמנת גם ל-trash tlv, sho'speople, story, ובית האופנה משכית.

בשנת 2017 זכתה בפרס פריצת השנה בטקס הנבחרים של פרוגי לשנת 2017.

הייתה מועמדת לפרס השחקנית הטובה ביותר בדרמה לנוער לשנת 2017 בפרסי האקדמיה הישראלית לטלוויזיה.

בשנת 2018 שיחקה במופע "יצא משליטה 2" של yes לצד דניאל מורשת, דניאל ליטמן ושני קליין, המשחקים לצדה ב"כדברא", ולצד תובל שפיר, עידו מוסרי ושיר מורנו.

בשנת 2019 הנחתה את תוכנית הלייט-נייט לקראת אירוויזיון 2019 - "ערב טוב אירופה", לצידה של דפנה לוסטיג, בערוץ כאן 11.

בשנת 2021 שיחקה בסרט "לשחרר את שולי" לצד שלישיית מה קשור. באותה השנה הצטרפה לקאסט של סדרת הנוער "נעלמים" בתפקיד נועם. בנוסף השתתפה בתפקיד ראשי בסרט "איראן 3".

קישורים חיצוניים

 
 הדוגמנית אביה מלכה: "הייתי מוחרמת ברמות" בתוכנית "הרדאר", דיגיטל 13, 13 בדצמבר 2017

הערות שוליים

חיילי גלי צה"ל
שחקניות קולנוע וטלוויזיה ישראליות
מנחות טלוויזיה ישראליות
שדרניות רדיו ישראליות
שדרני רדיו ישראלים
תל אביב-יפו: אישים
שדרניות גלגלצ
שדרני גלגלצ
ישראליות שנולדו ב-1995
ישראלים שנולדו ב-1995
שחקניות קולנוע חרדי